Saatja kuupäev	27.05.2025 nr 1.1-10.1/25/2345	
Kellelt	Haridus- ja Teadusministeerium, vastuvott@hm.ee	
Kellele	Viktor Kalnitski, akadeemia@mil.ee	

Pealkiri	

Vabariigi Presidendi ning haridus- ja teadusministri vastuvõtt silmapaistvatele koolilõpetajatele 2025	

Vabariigi Presidendi ning haridus- ja teadusministri vastuvõtt silmapaistvatele koolilõpetajatele
Meil on hea meel teatada, et Vabariigi Presidendi ning haridus- ja teadusministri vastuvõtt gümnaasiumide, kutse- ja kõrgharidusasutuste silmapaistvatele lõpetajatele toimub neljapäeval, 26. juunil 2025. a kell 12-14 Kadrioru lossi roosiaias.
Rõhutame, et silmapaistev lõpetaja ei pea tingimata olema lõpetanud kiituse, cum laude või medaliga. Lisaks headele õpitulemustele võib lõpetajal olla ka teisi märkimisväärseid saavutusi. Tunnustada võib näiteks tugevat sportlast, kogukonna eestvedajat, aktiivset koolielus osalejat või noort, kes on teinud märkimisväärse isikliku arengu. Loomulikult on oodatud ka haridusliku erivajadusega õppijad, kelle silmapaistvaid tegemisi soovite esile tuua. Kõik see annab võimaluse tunnustada võimalikult laia ringi neist koolilõpetajatest, kes on teinud pingutusi, olnud aktiivsed koolis või ühiskondlikus elus kaasa lüües.
Teie – kooli töötajad – tunnete lõpetajaid kõige paremini. Usaldame teid selle valiku tegemisel. Vastuvõtul on esindatud kõik Eesti koolid, et väärtustada võimalikult laia ringi võimekaid ja edukaid noori.
Selleks, et saaksime lõpetajatele saata mõistlikul ajal kutsed, palume teil hiljemalt kolmapäevaks, 4. juuniks esitada lõpetajate andmed. Andmed palume esitada e-posti aadressile vastuvott@hm.ee kirjale lisatud vormil (Lisa 1). Seda mitu lõpetajat saate esitada näete kvooditabelist.
Paneme Teile südamele, et tutvuksite enne andmete esitamist korduma kippuvate küsimustega ning jagaksite neid varakult ka vastuvõtule kutsutavatega. Lisaküsimuste korral palume kirjutada e-posti aadressil vastuvott@hm.ee.
Oluline info:
•	Palume, et esitaksite tudengi päriselt kasutusel olevad kontaktandmed – vaid nii jõuab kutse nendeni. Kui edastate meile kooli domeeniga e-maili aadressi palume veenduda, et tudeng seda ka pärast kooliaasta lõppu aktiivselt kasutab.
•	Palume teie abi kontrollimaks, kas kõik esitatud lõpetatajad on hiljemalt 9. juunil kutse kätte saanud. Kogemus näitab, et noored ei tea kas ja millal kutset oodata. 
o	Selle vältimiseks palume koolidel võimalusel edastada ka nende mobiiltelefoni numbri. Kui oleme kutsed välja saatnud, edastame kõigile sellekohase SMS teavituse. Nii suurendame võimalust, et tudengid, kellele kutse kohale ei jõua saaksid meiega esimesel võimalusel ühendust võtta.
o	Kinnitame, et kõiki esitatud andmeid kasutatakse vaid selle konkreetse ürituse korraldamiseks ning kustutatakse hiljemalt 31. juuli 2025.

Lisa 1: Andmete esitamise vorm 2025

Ette tänades ja kõike head soovides

Margit Voog
Kommunikatsiooniekspert
Haridus- ja Teadusministeerium
Tel 735 0122; Mob 58131535
Tõnismägi 11, Tallinn
www.hm.ee
fb.com/haridusministeerium | twitter.com/haridusmin | instagram.com/haridusministeerium

See elektronkiri võib sisaldada konfidentsiaalset informatsiooni. Kui antud kiri ei ole suunatud Teile, siis selle avaldamine, kopeerimine, levitamine või muul viisil kasutamine on rangelt keelatud ning võib olla ebaseaduslik. Kui saite selle kirja ekslikult, palun teavitage sellest koheselt kirja saatjat ning kustutage kiri oma süsteemidest. 

This e-mail may contain confidential information. If you are not the intended recipient you are hereby notified that any use, disclosure, copying, distribution or taking any other action in reliance on the contents of this information is strictly prohibited and may be unlawful. If you received this e-mail in error, please contact the sender and delete the material from your systems.